DANI SATIRE / GSK Kerempuh: KROĆENJE GOROPADNICE
2024-06-02 20:00 - 21:30 (Europe/Zagreb) | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Svečano otvaranje 48. Dana satire Fadila Hadžića
Po motivima komedije Williama Shakespearea
Redateljica: Selma Spahić
Predstava „Kroćenje goropadnice” autorski je projekt baziran na kombiniranju različitih diskursa, stilova i izvora u želji da uđemo u dijalog s dramskim kanonom i svojom pozicijom u odnosu na njega danas.
Zašto uopće danas raditi ovu komediju? Po čemu je ovaj komad satiričan? Čemu se tadašnje društvo smijalo, a čemu mi danas? Što se sve krije iza naslova, ali i u samoj komediji? Ovo su samo neka od pitanja koja su nam bila polazišna točka za propitkivanje čuvene, ali i kontroverzne Shakespearove komedije “Kroćenje goropadnice” o kojoj je napisano mnoštvo različitih teorijskih tumačenja i kritičkih čitanja, često radikalno suprotstavljenih stajališta odnosno potrebe da Shakespearea i ovu komediju isključivo branimo ili napadamo.
Prema prijevodu Mate Marasa i Milana Bogdanovića
Dramaturginja: Emina Omerović
Scenograf: Matija Blašković
Kostimografkinja: Selena Orb
Koreografkinja: Ena Kurtalić
Autor glazbe: Nenad Kovačić
Oblikovatelj svjetla: Aleksandar Čavlek
Izrada maski: Miljenko Sekulić
Suradnica na predstavi: Slavenka Drakulić
Asistentica kostimografkinje: Marina Uroić
Inspicijentica: Mirela Tihava
Autorica fotografija: Jelena Janković
Prijevod balade „Okrutna goropadnica”: Mirza Purić
Nekoliko stihova je preuzeto iz prijevoda Andyja Jelčića

Dio izvedbenog teksta razvijen kroz improvizacije sa glumačkim ansamblom
Igraju:
Linda Begonja
Ines Bojanić
Borko Perić
Dražen Čuček
Marko Makovičić
Jakov Zovko

Večeri u Orisu: Bruno Rechner: Sedam priča jednog arhitekta
2024-06-03 18:00 - 20:00 | Oris House of Architecture, Kralja Držislava 3, Zagreb, 10 000, Croatia (Local Name: Hrvatska)
U ponedjeljak 3. lipnja, s početkom u 18 sati pridružite nam se u Oris Kući arhitekture (Kralja Držislava 3) na predavanju Večeri u Orisu s Brunom Rechnerom.Bruno Rechner autor je više od tristo projekata i realizacija. Od gradskih trgova, poslovnih i javnih objekata, škola, vrtića, bolnica, kulturnih ustanova, sportskih objekata do više stambenih zgrada, obiteljskih kuća, hotela, vjerskih objekata, trgovačkih centara i interijera. Projekti i realizacije izlagane su na domaćim i međunarodnim izložbama te publicirani u svjetskim arhitektonskim časopisima, knjigama i vodećim arhitektonskim portalima. Za svoj rad osvojio je brojna međunarodna priznanja, nominacije i arhitektonske nagrade.
Arhitektonski ured Rechner d.o.o. osnovan je 1991. godine.
„Veliku pozornost posvećujemo kontinuiranom stručnom usavršavanju te praćenju suvremenih dostignuća, materijala, tehnologija i trendova u arhitekturi. Neprestanim radom na stvaranju vrijedne arhitekture i novog, funkcionalnog i visoko estetski oblikovanog prostora ostvarili smo zavidne rezultate. Jedinstvena, suvremena i vrijedna arhitektonska rješenja nose naš potpis.“
– Bruno Rechner
Nakon zanimljivog predavanja i rasprave, ostanite na druženju u ugodnoj atmosferi, uz degustaciju vina!
Ulaz na predavanje je slobodan.
Vidimo se u Orisu!

DANI SATIRE u KEREMPUHU / TEATAR &TD: BEŠTIJE
2024-06-03 20:00 - 22:45 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Tekst: Kristina Grubiša, Karla Leko
Režija: Kristina Grubiša
Predstava Beštije autorski je projekt nastao generiranjem vlastitih iskustava odrastanja u dalmatinskim gradovima i mjestima te specifičnostima koje to podneblje ima. Često fetišizirano kroz prizmu prirodnih ljepota, priobalje, osim brojnih sunčanih sati, itekako ima i svoje mračnije strane koje čine surovost prirode, odgoja i hijerarhije u kojoj su stariji uvijek u pravu, iz čega proizlazi nemogućnost dijaloga. Tišina, koju prekida tek poneki zvižduk vjetra ili zvuk morskih valova u daljini, iako pogodna da mlade baci u očaj, u njima često ostavlja prostor za imaginaciju i sanjarenje.
Upravo se tome prepuštaju i naši likovi – Bura, Biserka i Šime, predstavnici mlađe generacije, koji monotonu svakodnevicu nastoje razbiti potragom za novim, još neistraženim idejama. U tom će im pothvatu nenadano pomoći Toma, stranac koji stiže u njihovo mjesto, a koji ne poznaje sredinu i ljude s kojima se susreće. Njegov naivan pogled i romantičan narativ koji gradi oko malog mjesta i njegovih stanovnika, u njihovu će rutinu uvesti toliko željenu promjenu, ali će njome ujedno poremetiti odnose među stanovnicima. Stariji stanovnici će, na sunce koje neumoljivo prži, iznijeti davno zakopane tajne o kojima se ne govori na glas, ali koje itekako žive skrivene u kamenu, dok će mlađi poželjeti bijeg od prošlosti. Upisana u ritualne prakse koje okupljaju zajednicu, prošlost je predugo u suživotu s mještanima da bi se od nje tek tako otrgnuli.
Predstava se referira na motive filmova Dogville, Manderlay i Breaking the Waves Larsa von Triera, The Wicker Man Robina Hardyja te Midsommar Arija Astera.
Dramaturgija: Karla Leko
Scenografija: Matej Kniewald
Kostimografija: Marijana Cigić
Oblikovanje svjetla i video: Martin Šatović
Glazba: Nikola Krgović
Scenski pokret: Una Matija Štalcar-Furač
Premijera: 2.6.2023.
Igraju:
Alma Prica
Ema Šunde
Lara Nekić
Igor Golub
Marin Stević
Luka Knez

Palaye Royale u Tvornici kulture
2024-06-03 20:00 - 23:00 | Tvornica kulture (Veliki pogon), Ul. Pavla Šubića 2, Zagreb
Energičan rock & roll cirkus – bend Palaye Royale stiže u Tvornicu Kulture!
Nakon par godina pauze, američki rock trio Palaye Royale vraća se na scenu na turneji u sklopu koje će nastupiti u zagrebačkoj Tvornici Kulture 3. lipnja. Poput pravog rock & roll cirkusa, Palaye Royale iz Las Vegasa ponovno neumorno putuju svijetom kako bi promovirali svoj uzbudljivi “fashion-art rock”, kako se sami opisuju. Zarazna mješavina art rocka, glam punka i britpopa koju stvaraju braća Remington Leith (vokal), Sebastian Danzig (gitara) i Emerson Barrett (bubnjevi) sada nam prvi put stiže i u Hrvatsku. Ulaznice za ovaj koncert mogu se kupiti putem Eventim sistema i fizičkim prodajnim mjestima Eventima.
Unatoč klasičnom odgoju, Palaye Royale su oduvijek nosili sirovu bit rock-and-rolla u krvi. Crpe isto toliko inspiracije iz kinematografije i filozofije koliko i od svojih glazbenih idola, posebno onih iz 1960-ih i 1970-ih, ali i modernijih bendova poput My Chemical Romance, The Strokes, Arctic Monkeys. Zvuči šareno kao što članovi benda i izgledaju, a u energičnim i vizualno nabijenim nastupima jednako se dobro osjećaju na pozornici manjih klubova i velikih festivala.

Krešimir Katušić - izložba u Oris Kući arhitekture
2024-06-04 18:00 - 20:00
U Oris Kući arhitekture, od 04. do 08. lipnja 2024., održat će se izložba skulptura slobodnog umjetnika Krešimira Katušića. Krešimir je radio kao likovni koterapeut u likovnoj radionici Dnevnog centra za rehabilitaciju “Mala kuća”. Autor je mnogih socijalno angažiranih projekata od kojih je projekt Kreativnost kao most, dobio Rektorovu nagradu. Svoje kiparske i teorijske radove predstavlja na filozofskim simpozijima i umjetničkim akademijama u Hrvatskoj i inozemstvu. Ima devet kiparskih radova postavljenih na javnim površinama i prostorima u Hrvatskoj i jedan u Austriji. Svoje radove izlagao je na devetnaest samostalnih izložbi te sudjelovao na više skupnih. Godine 2021. doktorirao je na Akademiji likovnih umjetnosti u Zagrebu, pod mentorstvom akademika Petra Barišića i prof. dr. sc. Žarka Paića. Član je HDLU-a Zagreb i HZSU-a.
Više o umjetniku i njegovim radovima možete pročitati na linku: https://www.behance.net/kresimirkatusic

To nije pas, to je Cher!
2024-06-04 18:30 - 20:00 | Knjižnica Marije Jurić Zagorke, Krvavi most 2, Zagreb, Croatia (Local Name: Hrvatska)
Pozivamo Vas na predstavljanje knjige To nije pas, to je Cher! Autorice Mirte Mataija koje će se održati u utorak 4. lipnja s početkom u 18.30 sati u Knjižnici Marije Jurić Zagorke.
Roman To nije pas, to je Cher! govori o zgodama i nezgodama proživljenim tijekom trinaest godina zajedničkog života s tvrdoglavim i svojeglavim psom Cher, inače mješankom tornjaka koju su Mirta i njezin suprug pronašli napuštenu kao štene i zadržali. Priča počinje 2023. kada tijekom šetnje Cher legne da bi odmorila i tada započinje “razgovor” između Mirte i Cher tijekom kojeg se vraćamo u prošlost i prisjećamo epizoda koje su obogatile i uljepšale autoričinu svakodnevicu i život.
Mirta Mataija rođena je u Rijeci gdje je završila osnovnu i srednju školu, te diplomirala matematiku i informatiku na Filozofskom fakultetu. Zvanje magistrice prirodnih znanosti iz polja matematike stekla je na Matematičkom odjelu PMF-a u Zagrebu.
Bavi se snimanjem dokumentarnih filmova i književnošću.
Osim romana To nije pas, to je Cher! napisala je tri knjige: Grad (2022.), Put u planine (2021.) i Težnja za slobodom (2019.).
Dokumentarne filmove R evolucija (2015.), Goranski risovi: priča o 138. brigadi HV (2018.) i Dom za zauvijek (2023.) snimila je zajedno sa suprugom Goranom Zaborcem.

Galerija ULUPUH: Sapana Gandharb – Na krilima prolaznosti i besmrtnosti
2024-06-04 19:00 - 21:00 | Galerija ULUPUH, Ilica 13, Zagreb, 10 000, Croatia (Local Name: Hrvatska)
“Iako se Sapana Gandharb, koja već 25 godina živi u Sloveniji, djelujući na tamošnjoj, ali i na europskoj likovnoj sceni, uspješno asimilirala u kulturnu klimu Zapada, tradicionalna vjerovanja zemlje njezinih korijena, kao i priče i mitovi uz koje je odrastala, ostali su iznimno živi u njezinim djelima do danas, posebice u keramičkim skulpturama, unatoč suvremenom likovnom izričaju autorice i njezinu profinjenom kiparskom jeziku. Sva tematika, sve teme i cjelokupna inspiracija u njezinoj umjetnosti izvire iz iskustava koje je donijela sa sobom iz bivše domovine Nepala. Izvire iz njezina izvornog genius loci, koji je odredio njezin genetski kôd i sva njezina rana sjećanja. Tu kulturnu tradiciju rodnoga kraja, kao i njegove mitove i legende, sa svim njihovim simbolima, ona kreativno ugrađuje u svoje vizualne priče, šaljući ih kao vizualne metafore i likovne poruke koje su opće, aktualne i svevremene.” Višnja Slavica Gabout, prilagođeno iz predgovora
Posjetitelji će moći razgledati izložbu do 17. lipnja u Galeriji ULUPUH, Ilica 13/1.kat, Zagreb, radnim danom od 10 do 17 sati i subotom od 10 do 13 sati.

DANI SATIRE u KEREMPUHU / KAMERNI TEATAR 55: LJUBIČASTO
2024-06-04 20:00 - 21:20 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Tekst: Selma Spahić, Tatjana Šojić, Maja Izetbegović, Boris Ler, Sabit Sejdinović, Anja Kraljević, Emina Omerović
Režija: Selma Spahić
Autorski projekt “Ljubičasto” bavi se našom konzervativnošću i uskogrudnošću koje krijemo iza najboljih namjera, mnogo brige i još više ljubavi. Izvedbeni tekst proizašao je iz glumačkih improvizacija u kojima smo istraživali granice između razumijevanja i podrazumijevanja, brige i gušenja, iskrenosti i okrutnosti, ljubavi i sebičnosti, tradicije i primitivizma…
Predstava prati okupljanje jedne građanske raznolike porodice u kojoj svi znaju šta je najbolje za njihove bližnje, oni su bolno iskreni jedni prema drugima, savjetuju se međusobno i pomažu čak i kada ih niko to ne traži – sve samo kako bi svi bili sretni. Njihovu sreću narušava pojava ljubičastog, a s njim i uznemirujuće pitanje slobode. Koja je granica tuđe slobode koju smo spremni preći kao pojedinci? Koje sve granice je naše patrijarhalno društvo već odavno prešlo? Prihvaćamo li tuđu sreću isključivo ako ona odgovara našim kriterijima? Gdje se sve krije naša licemjernost? Jesmo li na putu ka uređenom društvu ili plemenskoj zajednici? Tijekom procesa istraživali smo granice unutar sadržaja, ali i forme. Rezultat je priča o jednoj ženi koju mislimo da poznajemo. O tankoj liniji između njene slobode i našeg fašizma.
Dramaturgija: Emina Omerović
Kostimografija i scenografija: Adisa Vatreš Selimović
Glazba: Draško Adžić
Asistent dramaturgije: Armin Behrem
Asistentica kostimografije i scenografije: Monika Močević
Premijera: 11.12.2021.
Igraju:
Tatjana Šojić
Maja Izetbegović
Sabit Sejdinović
Boris Ler
Davor Golubović
Anja Kraljević

Godišnja izložba ostvarenja u 2023. Udruženja hrvatskih arhitekata
2024-06-05 18:00 - 2024-06-15 20:00 | nama, Ilica 6, Zagreb, 10000, Croatia (Local Name: Hrvatska)
Godišnja izložba ostvarenja hrvatskih arhitektica i arhitekata u 2023. godini održat će se od 5. do 15. lipnja 2024. godine u prostorima robne kuće Nama u Zagrebu (Ilica 6).

DANI SATIRE u KEREMPUHU / SLG CELJE: RAJ (PARADIŽ)
2024-06-05 20:00 - 21:10 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Režija: Matteo Spiazzi
Gorka komedija ˝Raj˝, smještena u starački dom malog slovenskog mjesta, prikazuje život njegovih stanovnika. Temelji se na dokumentarnoj (memoarskoj) građi, što je čini autentičnom i nesentimentalnom. Uvodi u temu starenja kroz isprepletene teme isključenosti, izolacije, usamljenosti, smrti, (ne)ispunjenosti života te tjelesnog i mentalnog zdravlja. Tu se priče slažu poput mozaika, polazeći od sjećanja koja kod starijih izazivaju žaljenja, strahove, melankoliju, a kod publike izazivaju gorak smijeh prepoznavanja. Zatim se sve stapaju u suptilan hvalospjev trenutku kada naziremo smisao u svakodnevnom lutanju često podcijenjenim vrijednostima, budući da predstava istražuje vrijednost života s jedine relevantne točke gledišta – kraja vremenske crte, nadomak smrti. Autorov je cilj istražiti nesputano odvođenje vremena (života) koje se uzima zdravo za gotovo, jer ga trošimo prilično jadno – trenutačno, nestrpljivo, rastreseno – u našoj svakodnevnoj službi kapitalu i ne obraćamo pozornost na sve što je vrijedno.
Kada ste zadnji put, na primjer, sjeli u udobnu stolicu i bez riječi gledali kroz prozor?
Dramaturginja: Tatjana Doma
Scenograf: Primož Mihevc
Kostimografkinja: Dajana Ljubičić
Dizajnerica i izrađivačica maski: Alessandra Faienza
Dizajner zvuka: Mitja Švener
Dizajner svjetla: Gregor Počivalšek
Igraju
Žan Brelih Hatunić
David Čeh
Maša Grošelj
Lucija Harum
Aljoša Koltak
Rastko Krošl
Urban Kuntarič
Manca Ogorevc
Lučka Počkaj
Tanja Potočnik
Branko Završan

Dentex 06- 08/06
2024-06-06 10:00 - 18:00 | Zagreb fair, AVENIJA DUBROVNIK 15, ZAGREB, 10020, Croatia (Local Name: Hrvatska)
Zagrebački velesajam i Hrvatska komora dentalne medicine nastavljaju svoju uspješnu višegodišnju suradnju u organizaciji Međunarodnog sajma dentalne medicine Dentex.
Ovaj bienalni događaj okupit će od 6. do 8. lipnja 2024. godine domaće i svjetske stomatološke stručnjake i vodeće proizvođače dentalnih uređaja, aparata, pribora i opreme i još jednom potvrditi svoj liderski status u regiji.

HDLUDU: Dani otvorenih vrata udruga u Flori
2024-06-06 10:00 - 22:00, 2024-06-07 10:00 - 19:00, 2024-06-08 10:00 - 19:00 | HDLUDU, Šetalište kralja Zvonimira 32, Dubrovnik
Hrvatsko društvo likovnih umjetnika Dubrovnik poziva Vas na DANE OTVORENIH VRATA UDRUGA, koji će se odvijati od 6.6. do 8.6. 2024., od 10 do 19 sati u Florinu domu.
Manifestacija Dani otvorenih vrata udruga koju organizira Ured za udruge Vlade Republike Hrvatske godišnji je događaj koji se održava u cijeloj Hrvatskoj s ciljem informiranja javnosti o radu udruga u lokalnoj i široj zajednici.

program :
* Izložba: Maskless_Lucia Labas, otvorenje 6.6.2024. u 19 sati u Galeriji Flora
* Izložba: Znoj, suze ili more_Darija Žmak Kunić, do 8.8.2024. u Medijateci
* Čitaonica: Život umjetnosti u Florinu vrtu
Život umjetnosti recenzirani je znanstveni časopis koji izlazi dva puta godišnje kao dvojezično izdanje (hrvatski i engleski). Prilagođen standardima znanstvenih publikacija, časopis nastavlja tradiciju kontinuiranog izlaženja od 1966. godine. Posvećen je temama s područja moderne i suvremene umjetnosti, urbanizma, arhitekture i dizajna, i to u širokom opsegu od bavljenja konkretnim fenomenima do razmatranja relevantnih pitanja na teorijskoj razini. U posebnom fokusu časopisa nalazi se područje srednje i jugoistočne Europe kao kontekst unutar kojeg se pozicionira i hrvatska umjetnost.
Časopisi Život umjetnosti donacija su Instituta za povijest umjetnosti kojem, kao i glavnoj i odgovornoj urednici Ivani Mance Cipek ovom prilikom zahvaljujemo na ovoj vrijednoj donaciji.
* Čitaonica: Florin dom: Flora Jakšić i uloga njezina ateliera
Hrvatsko društvo likovnih umjetnika Dubrovnik sedamdeset godina kontinuirano djeluje u zgradi Florina doma u Lapadu, ostavštini slikarice Flore Jakšić rođ. Marinović (1856.-1943.). Ona je daleke 1931. godine „svoj marom sagrađen dom” – atelijer oporučno ostavila umjetnicima da u njemu slobodno priređuju samostalne i skupne izložbe, da se u njemu sastaju, stvaraju i djeluju.
Istraživački projekt Hrvatskog društva likovnih umjetnika Dubrovnik Florin dom: Flora Jakšić i uloga njezina atelijera započeo je uključivanjem više povjesničarki i povjesničara umjetnosti (Antun Baće, Ivan Viđen, Lucija Vuković, Sanja Žaja Vrbica), koji su istražili pojedine segmente slikaričina života i rada te ulogu njezina atelijera u kulturnom životu Dubrovnika tijekom proteklog stoljeća. Projekt je okrunjen izdavanjem publikacije u kojoj se, iz različitih perspektiva, govori o bogatoj i zanimljivoj biografiji slikarice i pokroviteljice umjetnosti, o konceptu i konačnoj realizaciji Florina atelijera te naposljetku o umjetničkoj i kulturnoj klimi onodobnog Dubrovnika.
Knjigu možete čitati u Florinu vrtu, ili ju kupiti po promotivnoj cijeni od 20 eura
* Knjižnica i arhiv u Medijateci suvremenih umjetničkih praksi
Prostor Medijateke otvoren je za javnost kao arhiv, knjižnica, čitaonica, slušaonica, produkcijski centar, te kao prostor izlaganja, eksperimenta,radionica, suradnji, razgovora i druženja.
* Audio arhiv: Razgovori u Flori
Razgovore sa dubrovačkim umjetnicima, koje je 2021. vodio kustos Marko Stamenković u Flori u sklopu projekta Suvremena dubrovačka scena, možete poslušati u Florinu vrtu.
* Florin vrt: Slaven Tolj
site-specific work in progress rad
Godišnji program Galerije Flora, Godišnji program Medijateke suvremenih umjetničkih praksi i program Florin dom u 2024. ostvaruju se uz financijsku potporu Grada Dubrovnika, Ministarstva kulture i medija RH i Zaklade Kultura nova, kojima ovom prilikom zahvaljujemo na podršci.
Medijski partner: Plan for culture

Izložba Maskless Lucie Labas u Galeriji Flora
2024-06-06 19:00 - 22:00 | HDLUDU, Šetalište kralja Zvonimira 32, Dubrovnik
Hrvatsko društvo likovnih umjetnika Dubrovnik i Galerija Flora pozivaju Vas na otvorenje izložbe Maskless Lucie Labas koje će se održati u četvrtak 6.lipnja u 19 sati u Galeriji Flora.
Izložba se može pogledati do 17. lipnja svaki dan od 10 do 13 sati i od 17 do 20 sati. Izložba se može pogledati i u drugim terminima ako su vrata Florina doma otvorena, te najavom na mejl: galerijaflora.dbk@gmail.com
Radujemo se Vašem dolasku i druženju u Florinu vrtu.
Godišnji program Galerije Flora, Godišnji program Medijateke suvremenih umjetničkih praksi i program Florin dom u 2024. ostvaruju se uz financijsku potporu Grada Dubrovnika, Ministarstva kulture i medija RH i Zaklade Kultura nova, kojima ovom prilikom zahvaljujemo na podršci.
Medijski partner: Plan for Culture

Lucia Labas, primarno slikarica, profesorica na zagrebačkoj Akademiji likovnih umjetnosti, u sklopu svog šireg projekta kojim istražuje kreativne mogućnosti širenjem stanja slobode bavi se fenomenom percepcije i promatranja u kontekstu ko-kreiranja stvarnosti. To umjetničko istraživanje fundament je i ove ambijentalne instalacije konstruirane za prostor galerije Flora.
Slike, životinjske lubanje, 3D print-objekti, video radovi, zvuk, sve ono što umjetnica unosi u galerijski prostor stvarajući ambijent potpuno drugačije vibracije, ima za cilj uvesti promatrača u ‘drugu realnost’. Naglasak nije na samom umjetničkom objektu, naglasak je na percepciji promatrača i njegovim duhovnim refleksijama potaknutim kontekstom u kojem su se našao. Odnosno, na stvaranju nove, intuitivne realnosti, u kojemu je opipljivi svijet tek privid, a kolektivna ko-kreirana svijest prostor slobode gdje se uspostavlja repozicija narušenog odnosa čovjeka i prirode.
Sama umjetnica svoje ambijente misli i konstruira kao hramove, sveta mjesta za više oblike svijesti, drugačije od onog koje poznaje suvremeni, konzumeristički svijet.
Mnoštvo životinjskih lubanja širokog spektra egzotičnih vrsta, bilo da je riječ o stvarnim skeletnim ostatcima ili 3D printanim objektima, sugestivni elektronski zvukovi, statične i pokretne slike, otvaraju nas, među ostalom, i prema ekopsihologiji kao i promijenjenim stanjima svijesti.
Ovaj rad nije jednoznačan i može se promatrati iz više perspektiva: umjetničke, antropološke, psihološke, ekološke, magijske, introspektivne…
Pozvani smo osjetiti ovozemaljske predmete i pojave svim osjetilima, ne samo vidom, te porazmisli o tome što znači ‘vidjeti’. Pozvani smo, kolektivnom sviješću, izokrenuti istrebljivačke, kolonijalne, kao i sve negativne koncepte koje usmjeravamo prema svom prirodnom okruženju. Vježbati duhovni spokoj, biti pribrani i otvoreni za nove načine promatranja i razmišljanja.
U svakom slučaju, umjetnica pomno pripremljen prostor ostavlja promatraču na slobodno mentalno dekonstruiranje / rekonstruiranje, na odbacivanje maski i iskren ‘pogled’, gdje god nas to odvelo. Moguće i u magijsku misao, za koju će Claude Lévi-Strauss reći da predstavlja čvrsto povezani sistem, neovisan od sistema koji uspostavlja znanost. Lucijina ambijentalna instalacija jedan je takav, čvrsto povezan sistem, u kojemu uspoređujemo magijski ili intuitivni način spoznaje s onim znanstvenim.
Helena Puhara
LUCIA LABAS rođena je 1975.g. u Zagrebu. 1999.g. diplomirala je na Akademiji likovnih umjetnosti Sveučilišta u Zagrebu na Slikarskom odsjeku, čime je stekla zvanje Akademska slikarica (Magistra umjetnosti). 2012.g. završava Poslijediplomski doktorski studij umjetnosti na Akademiji likovnih umjetnosti Sveučilišta u Zagrebu čime stječe zvanje Doktorica umjetnosti (dr.art.) – tema: “Pojam i uloga fakture na slici / prikaz razvitka i pokušaj definicije”. Od 2004.g. zaposlena je na Akademiji likovnih umjetnosti Sveučilišta u Zagrebu, danas kao izvanredna profesorica na Slikarskom odsjeku, te je također pročelnica Slikarskog odsjeka. Od 2000.g. aktivno izlaže na brojnim samostalnim i grupnim izložbama u zemlji i inozemstvu u različitim medijima: slikarstvo, crtež, instalacija, objekt, knjiga umjetnika, ambijent, land-art, street-art, video.. Sudjeluje na raznim umjetničkim rezidencijama; koncipira, vodi te sudjeluje na umjetničkim (istraživačkim/znanstvenim) projektima i suradnjama; gost profesor je na internacionalnim umjetničkim akademijama (poput Facultad de Bellas Artes – Universidad Complutense Madrid u Španjolskoj; The University of the Arts/ Taideyliopisto Helsinki u Finskoj); nastupa te sudjeluje na međunarodnim stručnim umjetničkim edukacijama i izložbama. Svoje je projekte izložbe, suradnje te brojne druge aktivnosti ostvarila na lokacijama: Francuska, Mauricijus, Kuba, Španjolska, Irska, Poljska, Finska, Kostarika, Indija, Cipar, Njemačka.. Umjetnički djeluje pod različitim pseudonimima.
Kroz svoj umjetnički rad za cilj ima potaknuti osvještenje bitnosti ljudskih aspekata poput fokusa, kreativnosti, misaonog procesa, stvaralačkog potencijala, koncentracije, obraćanja pozornosti, probuđenosti uma, sposobnosti usredotočenja, kontrole nad vlastitom svjesnošću, odgovornosti i ostalih elemenata ‘Inteligencije ujedinjenja’.

Zagrebački fotopis
2024-06-07 18:00 | Knjižnica Marije Jurić Zagorke, Krvavi most 2, Zagreb, Croatia (Local Name: Hrvatska)
S velikom radošću vas pozivamo na svečano otvorenje izložbe učeničkih radova projekta “Zagrebački fotopis”, koje će se održati u petak, 7. lipnja u 18:00 sati, u Knjižnici Marije Jurić Zagorke.
“Zagrebački fotopis” je interdisciplinarni projekt dviju izvannastavnih aktivnosti XVIII. gimnazije – Fotosekcije i Novinarske grupe. Cilj projekta je spojiti tekst i fotografiju te potaknuti učenike na međugeneracijsko suradničko učenje kroz istraživanje Zagreba kao grada koji je obilježio život i djela znamenitih hrvatskih pisaca.
Na izložbi ćete moći vidjeti njihove prekrasne fotografske i novinarske radove, a pratit će ih tiskani katalog s izloženim fotografijama i tekstovima nastalim u projektu.
Radujemo se vašem dolasku i zajedničkom slavlju stvaralaštva naših mladih talenata!

DANI SATIRE u KEREMPUHU / QENDRA MULTIMEDIA: MIROVNI PREGOVORI (NEGOTIATING PEACE)
2024-06-07 20:00 - 21:40 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor: Jeton Neziraj
Redateljica: Blerta Neziraj
Izvodi se na engleskom uz titlove na hrvatskom jeziku.

Pregovarati o miru je kompliciran diplomatski izazov koji nužno slijedi nakon vojnih sukoba. U nekim slučajevima, mirovni sporazumi se uspješno uspostave, dok u drugima do mira se zapravo nikada i ne dođe, ili mir ostaje samo pusta riječ na papiru. Zbog višestrukih ratova i sukoba prinuđeni smo da postavljamo teška pitanja i da ostavimo nesporazume sa strane, nesporazume koje onemogućavaju mir.
Kada sagledamo povijest mirovnih pregovora, kao što su Daytonski sporazum i mirovni sporazumi u Sjevernoj Irskoj i po Bliskom Istoku, ili još uvijek neriješeni pregovori između Kosova i Srbije i iščekivani kraj rata između Rusije i Ukrajine, kosovska kulturna organizacija Qendra Multimedia je okupila paneuropski ansambl pod imenom – Negotiating Peace, odnosno Mirovni pregovori. Ova nova produkcija je sastavljena od umjetnika i kazališnih grupa iz Ukrajine, Kosova, Srbije, Bosne i Hercegovine, Italije, Češke, Albanije, Sjeverne Makedonije, Norveške, Poljske i Estonije.
Inspirirano memoarima vrsnog diplomata i pregovarača Richarda Holbrookea To End a War (Završiti rat) i najpoznatijim romanom albanskog književnika Ismaila Kadarea Gjenerali i ushtrisë së vdekur (General mrtve vojske), kazališni komad MIROVNI PREGOVORI nas suočava s naporima kojima su zauzeta društva u sukobu da bi (iznova) uspostavili mir, i normalnost.
Qendra Multimedia iz Prištine smatraju jednom od najzanimljivijih kazališnih grupa u jugoistočnoj Europi, s komadima koji izazivaju publiku i zahtijevaju kontroverzne razgovore.
Autor glazbe: Ardo Ran Varres
Scenograf: Agata Skwarczyńska
Kostimograf: Blagoj Micevski
Koreograf: Gjergj Prevazi
Dramaturginja: Mina Milošević
Videosnimke: Besim Ugzmajli
Dizajner svjetla: Yann Perregaux, Agata Skwarczyńska
Asistentica režije: Sovran Nrecaj
Prevoditeljica: Suzana Vuljevic
Igraju:
Shkumbin Istrefi
Ema Andrea
Harald Thompson Rosentrøm
Ejla Bavčić
Martin Kõiv
Melihate Qena
Orest Pastukh

STONOGA GOGA
2024-06-08 10:00 - 10:30 | Rudeš, školsko igralište OŠ Rudeš i livada preko puta - Jablanska 70, 72, Zagreb, 10000, Croatia (Local Name: Hrvatska)
kazališna predstava za djecu, 3+

DANI SATIRE u KEREMPUHU / NP SARAJEVO: JEDAN JE MUHAMMAD ALI
2024-06-08 20:00 - 21:10 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor: Almir Imširević
Redatelj: Dino Mustafić
Narodno pozorište Sarajevo
Godina 1971., Dan žena, u New Yorku se održava meč stoljeća, borba između Muhammada Alija i Joe Fraziera. U Jugoslaviji je duboka i crna noć, ali je Sulejman Imširević budan. Uz piće i mezu, u društvu prijatelja, sjedi ispred crno-bijelog ekrana. Petnaest puta gong označava početak i kraj runde, svaki udarac odzvanja u utrobi Minke Imširević koja u sebi nosi sedmomjesečni fetus.
Muhammad Ali je rođen 1942. godine, kao Cassius Marcellus Clay Jr., a dvadesetak godina kasnije, kada prihvati Islam, odbacuje svoje „robovsko ime“. Postaje glasnogovornik obespravljenih sunarodnjaka, otvoreno se suprostavlja tadašnjoj politici SAD-a i odbija sudjelovati u Vijetnamskom ratu. Mediji ga prozivaju izdajnikom, profesionalni boksači javno ismijavaju njegovu religioznost, a Ernie Terrell, u jednom od mečeva koje će povijest zapamtiti, ne samo po borbi već i po onome što je u ringu izgovoreno, odbija svog protivnika oslovljavati imenom Muhammad. „Kako mi je ime?“ izgovara Ali, između snažnih udaraca po tamnoputom tijelu čovjeka koji je do kraja borbe promijenio i lice i stav.
Godina je 2024., a nedaleko od nas, tamo između rijeke i mora, sve se ponovilo. Samo se otac zove Wael Al-Dahdouh, a sinu je ime Hamza. Ne znam da li je prikladno (da nije dovoljno to znam), ali ovu priču posvećujem njima dvojici i djeci Palestine.
Dramaturginja: Vedrana Božinović
Scenografkinja: Lejla Hodžić
Kostimografkinja: Lejla Hodžić
Autor glazbe: Damir Imamović
Suradnica za scenski pokret: Ena Kurtalić
Oblikovatelj svjetla: Moamer Šaković
Video art: Zlatan Filipović
Igraju:
Ibrahim – Ermin Sijamija
Otac – Slaven Vidak
Majka – Vedrana Božinović
Sin i Nermin – Dino Bajrović
Marija – Sanela Krsmanović – Bistrivoda
Muzičar – Rastko Zečević

DANI SATIRE u KEREMPUHU / TEATAR &TD: VISIBABA
2024-06-09 20:00 - 21:00 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autorice: Lana Barić, Sanja Milardović, Nikolina Rafaj
Redateljica: Sanja Milardović
Visibaba je usamljena žena u četrdesetima koja u trenutku čekanja pregleda kod doktora, bojeći se najgoreg ishoda, na osebujan i komičan način prolazi kroz razne situacije koje su ju u životu obilježile i koje ona povezuje s potencijalnom bolešću svojeg tijela. Neobično dijete, povučeno, uvijek s knjigom, nikad s drugom djecom, Visibabu je svijet oko nje uvijek malo plašio i nikad prihvaćao. S vremenom je i ona sama shvatila da je za nju najbolje da se sakrije i pričeka da ovaj život prođe. Sada, u trenutku kada misli da se stvarno bliži njen kraj, u njoj se javlja nešto novo.
U svijetu s rastućim brojem usamljenih i neprihvaćenih pojedinaca, tu gdje sve napreduje osim ljudske suštine koja je uvijek povezanost s drugim bićem i osjećaj prihvaćenosti, sve više ljudi u sebi nosi malu Visibabu koja bi da može, živjela neki skroz drugi život. Dopuštenje za takav život nikad neće dobiti, mora si ga dati sama i sjetiti se da je ona u svojoj suštini – jedna vjesnica proljeća.
“Znaš li šta je najljepše u životu? Želja, prijatelju.”
Meša Selimović
Visibaba želi živjeti.
Dramaturginja: Nikolina Rafaj
Scenografkinja: Andrea Lipej
Oblikovateljica svjetla: Dina Marijanović
Oblikovatelj zvuka: Miroslav Piškulić
Autor glazbe: Matej Merlić
Video: Tin Ostrošić – kamera, David Gašo – montaža
Glasovi: Duško Ćurlić, Nikša Butijer, Bernard Tomić, Sanja Milardović
Igra:
Lana Barić

Večeri u Orisu: Nekoliko - Kongresni centar Trebinje i Nekoliko drugih tema
2024-06-10 18:00 - 20:00 | Oris House of Architecture, Kralja Držislava 3, Zagreb, 10 000, Croatia (Local Name: Hrvatska)
Večeri u Orisu: Kongresni centar Trebinje i Nekoliko drugih tema
Predavanje 10. lipnja I 18 sati
Izložba 11.-14. lipnja 2024. I 9-17 sati
U ponedjeljak, 10. lipnja s početkom u 18 sati arhitektonski studio Nekoliko održava predavanje Kongresni centar Trebinje i Nekoliko drugih tema u Oris Kući arhitekture u sklopu cjelogodišnjeg programa Večeri u Orisu.
U razgovoru s moderatoricom Irmom Šmuc (njiric+ arhitekti) sudjeluju Hrvoje Arbanas, Mario Kralj i Dora Lončarić iz studija Nekoliko te Marko Gusić iz studija ARGU. Gost predavanja je Ivan Rašković, profesor Arhitektonskog fakulteta Univerziteta u Beogradu i član autorske skupine AGM. Nakon predavanja posjetitelji će moći pogledati izložbu projekta Trebinje.
„Na predavanju ćemo predstaviti natječajno rješenje za Kongresni centar i otvoriti izložbu projekta. Razgovarat ćemo i o drugim temama: arhitektonskim natječajima kao platformi za kreativno izražavanje koja pridonosi profesionalnom razvoju i unapređenju struke, osvrnut ćemo se na prethodne projekte koji su oblikovali naša razmišljanja, balansiranje pojavnosti i pragmatičnosti u arhitekturi, suradnji u projektiranju unutar i izvan ureda.“ – Nekoliko
Ulaz na predavanje je slobodan, a izložbu je moguće pogledati do petka, 14. lipnja 2024. u radnom vremenu od 9 do 17 sati. Veselimo se vašem dolasku!

Iola, Bugsy i Dora u svemiru
2024-06-10 18:30 - 20:00 | Knjižnica Marije Jurić Zagorke, Krvavi most 2, Zagreb, Croatia (Local Name: Hrvatska)
Irina Balen-Garland slikarica rođena je u Zagrebu. Diplomirani je umjetnik slikarstva, Montessori učiteljica rano djetinjstvo, profesorica umjetnosti na akademiji i srednjoj školi. Imala je mnogobrojne pojedinačne i grupne izložbe po Europi, SAD-u i Aziji.
Sandra Holetić hrvatska je književnica i publicistica, autorica više knjiga za odrasle, od kojih u posljednjoj »Lica iz sjene« progovara o urbanim likovima koji su uglavnom na marginama društva. U suradnji na slikovnici »Iola, Bugsy i Dora u svemiru« pojavljuje se kao autorica teksta. Živi između rodnog Zagreba i Primorja/Rijeke dugi niz godina.
Robert Mlinarec hrvatski je književnik i urednik u raznim nakladničkim kućama, samostalni umjetnik od 1997, član DHK. Dugi niz godina uređivao je domaću i stranu dječju literaturu, a i sam je autor tridesetak naslova za djecu i odrasle. Povremeno prevodi s više jezika. Živi i radi u Zagrebu.
Nakladnik Stajer-graf iz Zagreba dugi niz godina objavljuje vrijednu domaću književnost, te znanstvene studije koje se tiču teorije i kritike književnosti. Između ostalog prepoznat je i kao kuća koja uporno objavljuje poeziju, eseje i studije koji nemaju veliki komercijalni odziv, ali su iznimno važne za cjelokupnu kulturnu i društvenu klimu u Hrvatskoj. Glavna urednica Marijana Rukavina Jerkić i sama je poznata i priznata pjesnikinja te čini napore kako bi zadržala visoku kvalitetu objavljenih knjiga i promovirala domaće, istinske vrijednosti nasuprot marketinški razvikanim, a često ispraznim prijevodnim naslovima.

DANI SATIRE u KEREMPUHU / GDK GAVELLA: MOJI TUŽNI MONSTRUMI
2024-06-10 19:30 - 22:00 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor: Mate Matišić
Redatelj: Vito Taufer
Predstava se igra u kazalištu Gavella, Frankopanska 10.
Na naslovnici knjige “Moji tužni monstrumi” (Hrvatski centar ITI, Zagreb, 2020.), fotografija je Matišića, oslonjenog o zid na kojem je grafit: “Mate je kriv”. Vjerujem da je takvu naslovnicu odabrao sam autor, već nam tu, duhovito i izravno – plakatski, dajući do znanja da svoj alterego iz “Ljudi od voska”, Viktora , mijenja za Matu iz “Monstruma”, kojeg odmah proglašava “krivim”, pri čemu odrednicu “suite” zamjenjuje onom “dramskog dnevnika”. Naravno, to je Matišićeva reakcija na prozivke i osude koje su uslijedile nakon zagrebačke praizvedbe “Ljudi od voska” u Hrvatskom narodnom kazalištu, a koje su bile okupljene oko premise da je ono što je autor napisao i što je poslije izvedeno na pozornici nacionalne kuće “etički” bilo previše, da je izložio one koje nije trebao izložiti, prikazao ono što nije trebalo prikazati. Odbijajući polemizirati ili se braniti u medijima, pisac odabire odgovor dramskim tekstom, svjestan vjerojatnih novih reakcija, ali i zanimanja koju će “Moji tužni monstrumi”, s popudbinom prethodne drame, po svoj prilici pobuditi.
Paradoks autofikcionalnosti je tu, i pisac se igra s njezinom “dvostrukošću”; klackalica (nam) je postavljena – ljudi smo (od voska, dakle – topljivi) i monstrumi, okrutni i nježni, strašni i ranjivi; zbilja smo, i plod imaginacije.
STANISLAV: (…) Ima tamo sve crno na belo, i soba i dan kad je bio gost, sve… I sve se poklapa s tom njegovom dramom.
Dubravko Mihanović

Scenograf: Lazar Bodroža
Kostimografkinja: Marita Ćopo
Autor glazbe: Šimun Matišić
Oblikovatelj svjetla: Zdravko Stolnik
Suradnica za scenski govor: Ivana Buljan Legati
Dramaturški suradnik: Dubravko Mihanović
Savjetnica za srpski jezik: Katarina Pejović
Savjetnik za znakovni jezik: Angel Naumovski
Asistentica kostimografkinje: Dora Črnjević
Mate: Živko Anočić
Ana: Antonija Stanišić Šperanda
Fabijan, Stipe: Filip Šovagović
Lidija, Slava, Milica: Jelena Miholjević
Ljuban, Milan: Sven Šestak
Ivan, Stanislav: Franjo Dijak
Iko: Ivica Pucar
Migrantkinja, Prevoditeljica: Mada Peršić
Migranti: Damir Klarić, Jakov Klarić, Bruno Mlinarić, Senko Mlinarić, Emilija Šušković Jakopac

DANI SATIRE u KEREMPUHU / ATELJE 212: AKADEMIJA SMIJEHA
2024-06-11 20:00 - 21:30 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor: Koki Mitani
Redateljica: Milica Kralj
ATELJE 212, BEOGRAD
Drama suvremenog japanskog pisca Kôkija Mitanija „Akademija smijeha“ temelji se na istinitim povijesnim činjenicama. Naime, početkom Drugog svjetskog rata, japanska vlast uvela je dužnost kazališnog cenzora koji bi pregledavao i odobravao sve drame koje su se igrale u kazalištima Japana. Na ovoj povijesnoj činjenici pisac vješto gradi komediju koja se bavi pitanjima slobode govora i umjetničkih sloboda općenito, odnosom vlasti prema kazalištu, ali i pitanjem cenzure te osobne i umjetničke građanske hrabrosti. Mitani gradi izuzetnu komediju, istovremeno postavljajući pitanje imamo li pravo na smijeh i na komedije u kriznim vremenima.
Kôki Mitani, japanski dramski pisac, scenarist, glumac i redatelj, rođen u Tokiju 1961. godine. Diplomirao je dramaturgiju na tokijskom Nihon Sveučilištu. Za svoj rad u području dramske književnosti nagrađen je japanskim Ordenom Purpurne ogrlice.
Drama “Akademija smijeha” ( Warai na Daigaku ) premijerno je izvedena u tokijskom kazalištu Aoyama, nakon čega se izvodi širom Japana i u inozemstvu.
Prijevod s japanskog: Darko Nedeljković
Redateljica: Milica Kralj
Scenografkinja: Milica Bajić Đurov
Kostimografkinja: Selena Orb
Autorica glazbe: Janja Lončar
Organizatori: Jelena Fatić / Boško Radonjić
Asistentica kostimografkinje: Anđela Bajagić
Igraju:
CENZOR, Matsuo Sakisaka – Goran Jevtić
PISAC, Hadžime Tsubaki – Uroš Jakovljević

Drugost – izložba iz zbirke Nacionalnog muzeja moderne umjetnosti
2024-06-12 19:00 - 21:00 | Galerija Kortil, Strossmayerova 1, Rijeka, Primorsko-goranska županija, 51000, Croatia (Local Name: Hrvatska)
Galerija Kortil od 12. lipnja otvorenjem ljetne izložbe ‘’Drugost’’ predstavlja Riječankama i Riječanima te njihovim gostima preko trideset umjetničkih djela Nacionalnog muzeja moderne umjetnosti iz Zagreba (NMMU).
Izložba se kroz odabir radova naših vodećih autorica i autora bavi konceptom „drugosti“ nudeći novu perspektivu i neka od mogućih tumačenja izloženih djela nastalih u periodu od druge polovice 19. stoljeća naovamo. Koncept kustosice NMMU Marte Radman bavi se razotkrivanjem i čitanjem društvenih preduvjeta, autocenzurom umjetnika i značajem rodnog i spolnog identiteta u stvaralačkom izričaju, kroz problematiku feminizma, dekolonizacije te rodne i LGBTQI+ teorije.
Među ostalim bit će predstavljeni radovi Miroslava Kraljevića, Vlahe Bukovca, Milivoja Uzelca, Vere Fisher, Josipa Račića, Vlaste Delimar, Naste Rojc i Ksenije Kantoci u medijima slikarstva, skulpture, fotografije, videa i umjetničkih instalacija. Pritom će se nastojati izazvati dominantni diskurs i dati prostor umjetnosti i autorima/cama koji su povijesno marginalizirani, potičući inkluzivniji dijalog o složenosti identiteta, (re)prezentacije i dinamike moći u svijetu umjetnosti.
Kroz izložbu, koja će biti otvorena do 14. rujna, Galerija Kortil donosi ljetni izložbeni program domaćoj i stranoj publici Rijeke. Program se ostvaruje u suradnji s Nacionalnim muzejom moderne umjetnosti koji će do 2026. godine biti zatvoren zbog cjelovite obnove Palače Vranyczany-Dobrinović.

DANI SATIRE u KEREMPUHU / GKM SPLIT: ZAKON ZAGORE
2024-06-12 20:00 - 21:30 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor i redatelj: Ivan Leo Lemo
Gradsko kazalište mladih Split
Zakon Zagore je nova predstava autora i redatelja Ivana Lea Leme u kojoj nastavlja rasplitati identitetske pletere grada Splita i splitske publike. Nakon hit predstava Cabaret Splićanke i Split in space, koje su kroz splitski dijalekt i fabularno mapiranje po splitskim kvartovima tražile suvremeni, urbani puls našeg grada i njegovih građana, Zakon Zagore donosi, na takozvanom vlaškom dijalektu, ljubavnu priču Ante i Anđelije.
Poseban je fokus na liku Anđelije kojeg u ovoj inscenaciji tumači šest glumica u šest životnih razdoblja. Na neki način, to je ona ista ili slična THE Anđa kojoj su dušu udahnuli i velikani hrvatske književnosti Ivo Brešan i Miljenko Smoje. Ova je naša posveta i zahvala tim našim bardovima i učiteljima. Mi smo preuzeli njihovu “dramsku štafetu” i tu heroinu Anđu doveli do digitalnog doba.
Naime, fabula Zakona Zagore obuhvaća razdoblje od 1945. godine do danas, do 2023. godine pa, osim intimne povijesti likova, donosi i društveno političku povijest ovih naših turbulentnih zakutaka. Ansambl Gradskog kazališta mladih, pojačan gostujućim glumcima, otkrit će vam što se događalo u pozadini nekih uzbudljivih obiteljskih i povijesnih okolnosti. Predstavit ćemo vam neke junake i antijunake koji su motikama doveslali do mora i, nadamo se, po običaju, zamisliti vas i zabaviti.
Ivo Perkušić
Scenografkinja: Vesna Režić
Kostimograf: Marko Marosiuk
Suradnica za dramaturgiju i scenski pokret: Ana Gruica Uglešić
Skladatelj: Zvonimir Dusper
Asistentica scenografkinje: Nina Kuzmić
Igraju:
Lidija Florijan
Ana Gruica Uglešić
Mia Vladović
Nada Kovačević
Ivana Gudelj
Andrea Mladinić
Matija Grabić

DANI SATIRE U KEREMPUHU / HNK u ZAGREBU: ZBILJA
2024-06-13 18:00 - 19:00 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Predstava se izvodi u HNK Zagreb, Trg Republike Hrvatske 15
Autor i redatelj: Tomislav Šoban
Hrvatsko narodno kazalište u Zagrebu
Dvoje glumaca u dvorani na vrhu zgrade građene u Austro-Ugarskoj. U prostoru uređenom u modernističkom stilu 50-ih godina prošlog stoljeća. U dvorani ponajprije namijenjenoj za tonska snimanja. Dvoje glumaca u dvorani izvest će eksperiment. Inspiriran predavanjima fizičara Richarda Feynmana. Eksperiment ili pokus je analitički postupak za proučavanje uzročno-posljedičnih odnosa.
U prirodnim znanostima to je postupak kontroliranog opažanja i mjerenja pojava. Pokus nam daje odgovore zašto se nešto zbiva. Zašto se isto ponavlja. Eksperiment može uputiti na to što je bitno, a što nebitno. Pokus može baciti novo svjetlo na poznate pojave. U prirodnim znanostima eksperiment je uspio ako uvijek daje isti rezultat. U dramskoj umjetnost eksperiment je uspio ako nikada ne daje isti rezultat. (Za sada vam više od ovoga ne možemo otkriti.)
Iz kritika predstave:
»Zbilja« je prva predstava sjajnog eksperimentalnog redatelja Tomislava Šobana i kazališni rad koji najavljuje umjetnika koji zna raditi s glumcima, duboko promišlja svaki kadar scenskog prostora i na različite lucidne načine osluškuje i spaja filmsku i kazališnu izvedbu. Obraća veliku pozornost na detalje svjetla, zvuka i glumačke orkestracije.
Nataša Govedić, Novi list, 19.10.2023.
Tekst: Tomislav Šoban
Koautor teksta i dramaturg: Marin Lisjak
Redatelj i scenograf: Tomislav Šoban
Kostimografkinja: Gabrijela Krešić
Skladatelj: Miro Manojlović
Oblikovatelj svjetla: Luka Matić
Suradnica za scenski pokret: Natalija Manojlović
Asistentice kostimografkinje: Suzana Tkalčec, Nina Kovačević (volonterka)
Inspicijentica: Suzana Bogdan-Pavek
Igraju:
Nina Violić
Livio Badurina

Kristijan Gradečki, Echo of Light
2024-06-13 18:00 - 20:00
U Oris Kući arhitekture, od 13. do 15. lipnja 2024., održat će se izložba slika pod nazivom “Echo of Light” multidisciplinarnog umjetnika, kreativca i vizionara Kristijana Gradečkog, koju je premijerno nakon održane izložbe u Londonu, predstavio u Petom kupeu u Zagrebu.
„Kolekcija slika stvarana je tehnikom akrila na platnu obogaćenim teksturnim pastama, a umjetnik svoje putovanje između svjetova – svjetla i sjene, platna i boje – nastavlja istražujući nove tehnike, te tako u svoje slike ugrađuje i sitne čestice stakla i praha. Kombiniranjem svjetla na radovima, iznova istražuje ideju o našem nastanku i prolaznosti života, te kako ostaviti što svjetlosniji trag našeg postojanja. Dodatna dimenzija ovom serijalu dodana je inovativnim metalnim okvirima koji proizvode svjetlo, pružajući svakoj slici novu razinu višedimenzionalnosti.“

Helena Horvat Vukašinović

Otvorenje izložbe “THE WAY TO DISARM IS TO DISARM – RIJEKA EDITION”
2024-06-13 19:00 - 20:00 | Galerija Filodrammatica, Korzo 28, Rijeka, 51000, Croatia (Local Name: Hrvatska)
Izložba: “The Way to Disarm is to Disarm” – Rijeka Edition
13. – 28. lipnja 2024. Galerija Filodrammatica, Rijeka
Izložba predstavlja radove sedam suvremenih umjetnika i arhitekata: Nuno Cera, José Fadolla, Oleksandr Lyashchenco, Miguel Marquês, Maria Judas, Spela Hudnik i Orlando Franco, koji istražuju Plan Barron, nedavno otkriće obalne obrambene vojne strukture iz Drugog svjetskog rata u Portugalu, koja se sastoji od osam baterija. Ove su strukture zamišljene, izgrađene, korištene, deklasificirane i na kraju zaboravljene, ali ostaju duboko ukorijenjene u našem kolektivnom sjećanje.
Izložba predstavlja preliminarno istraživanje obrambenog sustava Lisabona, koji, unatoč nedostatku formalne povijesne dokumentacije, nudi uvide u tri ključne teme. Prvo, istražuje osjetljivu estetiku ratnih objekata, razmatrajući njihove različite materijalne i emocionalne implikacije. Drugo, uvodi interdisciplinarni okvir za kritičku analizu raznolikog podrijetla uključenih stvaratelja. Konačno, ispituje suvremene prirodne, tehničke i funkcionalne teritorijalne utjecaje ovih struktura, gotovo osamdeset godina nakon njihovog nastanka.
Perspektive umjetnika uranjaju u tajanstveni, zabranjeni i zaboravljeni krajolik Plana Barron, doživljavajući njegove teritorijalne dimenzije kao estetski užitak i dokumentirajući svoje susrete kako bi pridonijeli novom repozitoriju ovih tajnovitih objekata. Izražene kroz različite medije, uključujući fotografije i video instalacije, ovih osam interpretacija otkrivaju dodatne subjektivne, emocionalne i nematerijalne dimenzije, prikazujući međukulturalnu fuziju između tehnike i estetike te odnos između ljudskog tijela i dinamike moći.
Razumijevanje Plana Barron kao kriptiranog krajolika definiranog globalnom dominacijom moći, hijerarhije, discipline i kontrole, kao i krajolika nedodirljive prirode, urbane eksploracije i tehničkih inovacija, omogućuje nam da ga demilitariziramo, depolitiziramo i cijenimo ne samo kao jedinstvenu kolekciju objekata, već fokusirajući se na njegovu kulturnu privlačnost.
Naslov izložbe, inspiriran paradigmatičnom frazom “Put do razoružanja je razoružavanje” Charlesa Evansa Hughesa (1921.), potiče ponovno razmatranje rasprave o ratu, njegovoj arhitekturi i tehnološkoj sposobnosti. S predloženom perspektivom koja ističe inherentnu estetsku sposobnost vojne arhitekture, izložba poziva na razmišljanje o eskalaciji ratovanja i zaboravu starih napuštenih vojnih struktura. Je li zaboravljanje, na svoj način, lijepo? Zato, molim vas, razoružajte se!
Kuratorski odbor:
Maria Rita Pais,
Orlando Franco,
Špela Hudnik
Kurator i koordinator Rijeka Edition:
Špela Hudnik
Kuratorska menadžerica izložbe:
Ida Križaj Leko
Umjetnici:
Nuno Cera, Miguel Marquês, Olexander Lyashchenko, Pepe Fadollas, Maria Judas, Špela Hudnik, Orlando Franco
Dizajn izložbe:
Špela Hudnik, Maria Rita Pais
Grafički dizajn izložbe:
Nika Bronič
Organizacija i produkcija projekta:
Josipa Laklija, Orlando Franco
Partneri projekta:
UL-PUL Lusófona Sveučilište – Sveučilišni centar Lisabona
FAUL Lisabonska škola arhitekture, Sveučilište u Lisabonu
CIAUD Istraživački centar za arhitekturu, urbanizam i dizajn
ULFA Sveučilište u Ljubljani – Arhitektonski fakultet

Izložba Striptokok Davora Schunka u Flori
2024-06-13 19:00 - 22:00 | HDLUDU, Šetalište kralja Zvonimira 32, Dubrovnik
Hrvatsko društvo likovnih umjetnika Dubrovnik i Galerija Flora pozivaju Vas na otvorenje izložbe Striptokok Davora Schunka koje će se održati u četvrtak 13. lipnja u 19 sati u Medijateci galerije Flora, te na radionicu stripa, koja će se održati 14. i 15. lipnja od 17 do 19.30 sati.
Izložba se može pogledati do 23. lipnja svaki dan od 10 do 13 sati i od 17 do 20 sati. Izložba se može pogledati i u drugim terminima ako su vrata Florina doma otvorena, te najavom na mejl: galerijaflora.dbk@gmail.com
Prijave za radionicu primaju se na mejl: galerijaflora.dbk@gmail.com
Broj sudionika je ograničen. Minimalna dob je 12 godina. Sudjelovanje na radionici ne naplaćuje se.

Već duhovitom igrom riječi kod samog naslovljavanja stripa, Davor Schunk jasno daje do znanja budućem čitatelju kako ga očekuje inteligentna crnohumorna odiseja kroz svijet zarazno privlačnih životinjskih antijunaka čijoj blesavosti naprosto ne možemo odoljeti.
Iz pasice u pasicu Schunkovo životinjsko carstvo sipa iz rukava apsurdne nizove asocijacija prepune pop kulturnih ali i filozofskih referenci za čije je razumijevanje potrebno biti dobro životno potkovan, načitan i nagledan. U njegovim jasno profiliranim antropomorfnim likovima koncentrirani čitatelj prepoznat će mnoštvo arhetipova koji nas okružuju: sveznalice iz fotelje, cinične životne promatrače, žrtve vršnjačkog nasilja, nepopravljive hlebince a sve zajedno provučeno kroz crtežnim minimalizmom dosljedno provedenu estetiku ružnog kakva i inače krasi njegove stripove.
Baš kao što su u biologiji bakterije jednostaničari bitni za održavanje života makroorganizama te osnova svakog hranidbenog lanca, tako je i ovaj Schunkov Striptokok vrlo važna karika domaćeg stripa te sljednik čitavog niza inteligentnih prethodnika koji održavaju na životu hrvatski strip, tu nježnu i fragilnu ugroženu vrstu vječno na rubu opstanka.
Mario Kovač
Davor Schunk je rođen 30. travnja 1970. godine u Virovitici gdje je završio srednjoškolsko obrazovanje. Nakon Studija dizajna na Arhitektonskom fakultetu u Zagrebu radi kao senior dizajner i mentor ilustratorima u izdavačkoj kući Školska knjiga. Godine 2003. osniva studio vizualnih komunikacija Definicija. Godine 2013. postaje član HZSU (Hrvatska zajednica samostalnih umjetnika). Stripove je počeo crtati u ranom djetinjstvu, crta ih i sada. Uz organizaciju zahtjevnog festivala stripa Fra Ma Fu 2009. godine u Virovitici inicijator je i urednik strip fanzina Striptokok. Objavljivao je stripove, ilustracije i pjesme u dječjim časopisima (Smib, Prvi izbor, Radost, Junior film). Sudjelovao je na više samostalnih i žiriranih izložbi u Hrvatskoj i Europi. Oblikovao je i ilustrirao više početnica i udžbenika za osnovne i srednje škole. 2012. godine na 23. slavonskom biennalu grafike Osijek dvije njegove table stripa su izložene kao ravnopravna grafička forma. Isto tako, dugi niz godina uspješno vodi strip radionice za djecu i odrasle (kulturni klub O’grada, Monte librić u Puli, Šibenski festival djeteta, festival Sedam dana stvaranja, gradske knjižnice i čitaonice…). Autor je knjiga za odrasle Tragovi, Sitna proza 1 i 2, Svijet oko puta, strip albuma Striptokok i strip albuma Bez brkova te slikovnica za djecu Sretan svijet/Životinjski bonton, Fućka mi se, Joj kipari, serijal Mika i serijal Miro i Mara kao pisac, ilustrator i dizajner.
Od više nagrada koje je osvojio valja istaknuti ‘Kiklop’ iz 2014. godine za knjigu Palac sim i palac Tam (ilustracije i dizajn) i ‘Ovca u kutiji’ za naljepšu slikovnicu 2018. godine za autorsku slikovnicu Fućka mi se.

Godišnji program Galerije Flora, Godišnji program Medijateke suvremenih umjetničkih praksi i program Florin dom u 2024. ostvaruju se uz financijsku potporu Grada Dubrovnika, Ministarstva kulture i medija RH i Zaklade Kultura nova, kojima ovom prilikom zahvaljujemo na podršci.
Medijski partner: Plan for Culture
